วงในมีโปรโมชั่น ที่หน้าร้านเองก็มีโปรโมชั่น 4แถม1(เอ๊ะหรือ3แถม1..ไม่แน่ใจจ้า แต่ถ้ามีแอพวงใน ได้ฟรี1ชิ้น โดยต้องโพสท์รูปลงก่อน) ร้านในเซ็นปิ่นมี2ที่ค่ะ คือ ชั้น1 (ชั้นเดียวกับ เบี๊ยดปาป้า) ส่วนอีกร้านคาดว่าอยู่ชั้นใต้ดินล่างสุด เป็นร้านเน้นซื้อกลับค่ะ

ร้านนี้ขายพายเป็นหลักฮ่ะ มีหลากหลายไส้ แต่วันนี้ที่เหลือให้เราลองมี3ไส้ คือ พายหมูแดง พายถั่วแดง และพายถั่วเหลือง  ชิ้นละ29บาท .. สำหรับเราคิดว่าแพงไปนิด เพราะชิ้นค่อนข้างเล็กค่ะ 20บาทน่าจะพอ 

เราซื้อมาไส้ละ3ชิ้น รวม9ชิ้นค่ะ ใส่มาในกล่องกระดาษสีชมพูน่ารัก แป้งพายเหมือนแป้งขนมเปี๊ยะเลยค่ะ มีงาหอมๆโรยอยู่ด้วย ทั้งสามไส้รสอร่อยได้มาตรฐาน ติดตรงหวานจัดไปหน่อย ส่วนแป้งก็นุ่มดีค่ะ แช่เย็นแล้วนำมาทาน ก็ยังอร่อย เก็บได้3วันในตู้เย็นค่ะ ชิ้นเท่าซาลาเปา 5555  แก้หิวรองท้องได้

พนักงานก็น่ารัก ใจดี ให้คำแนะรำเรื่องรสชาติและโปรโมชั่นอย่างเต็มที่ สุภาพค่ะ 

สรุปว่าเป็นขนมรสชาติดีตามมาตรฐาน เป็นพายที่คล้ายเปี๊ยะ แต่ราคาต่อชิ้นสูงไปหน่อย บริการดี โปรโมชั่นเยอะ ร้านน่ารักดีค่ะ